2021. gada Noteikumi Nr.

Rīgā (prot. Nr.  . §)

**Grozījumi Ministru kabineta 2001. gada 28. augusta noteikumos Nr. 384 "Bīstamu vielu uzglabāšanas rezervuāru tehniskās uzraudzības kārtība"**

Izdoti saskaņā ar likuma

"Par bīstamo iekārtu tehnisko uzraudzību"

3. panta otro daļu

Izdarīt Ministru kabineta 2001. gada 28. augusta noteikumos Nr. 384 "Bīstamu vielu uzglabāšanas rezervuāru tehniskās uzraudzības kārtība" (Latvijas Vēstnesis, 2001, 124. nr.; 2005, 68. nr.; 2008, 150. nr.; 2010, 33. nr.; 2020, 93A. nr.) šādus grozījumus:

1. Izteikt 3. punktu šādā redakcijā:

"3. Rezervuārs ir paredzēts, lai noteiktā daudzumā glabātu šādas vielas:

3.1. šķidras vai gāzveida vielas, kuras saskaņā ar Eiropas Parlamenta un Padomes 2008. gada 16. decembra Regulu Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (turpmāk – Regula Nr. 1272/2008), noteiktas kā 1. vai 2. kategorijas uzliesmojoši šķidrumi, 1.1., 1.2. vai 1.3. apakšgrupas sprādzienbīstami materiāli, 1.A, 1.B vai 2. kategorijas uzliesmojošas gāzes, 1., 2. vai 3. kategorijas oksidējoši šķidrumi, 1. kategorijas oksidējošas gāzes, – vairāk nekā 2,5 m3;

3.2. dīzeļdegvielu, šķidro kurināmo un degtspējīgus šķidrumus, kas saskaņā ar Regulu Nr. 1272/2008 noteikti kā 3. kategorijas uzliesmojoši šķidrumi, – vairāk nekā 10 m3;

3.3. šķidras vai gāzveida vielas, kuras saskaņā ar Regulu Nr. 1272/2008 noteiktas kā 1., 2. vai 3. kategorijas akūti toksiskas vielas, 1. kategorijas vielas ar toksisku ietekmi uz konkrētiem mērķorgāniem pēc vienreizējas vai atkārtotas iedarbības, 1. kategorijas vielas, kas izraisa metālu koroziju, 1.A, 1.B, 1.C kategorijas vielas ar kodīgu iedarbību uz  ādu, 2. kategorijas vielas ar kairinošu iedarbību uz ādu, 1., 2., 3. vai 4. kategorijas vielas ar hronisku bīstamību ūdens videi, 1. kategorijas vielas ar akūtu bīstamību ūdens videi, – vairāk nekā 2,5 m3."

2. Svītrot 7. punktu.

3. Izteikt 8., 8.1 un 8.2punktu šādā redakcijā:

"8. Ekonomikas ministrija sadarbībā ar standartizācijas tehnisko komiteju iesniedz nacionālajai standartizācijas institūcijai publicēšanai tās tīmekļvietnē to piemērojamo standartu sarakstu, kurus var piemērot šo noteikumu prasību izpildei (turpmāk – piemērojamie standarti).

8.1 Rezervuāru tehniskās pārbaudes veic inspicēšanas institūcija, kas ir:

8.11. akreditēta nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību (turpmāk – inspicēšanas institūcija);

8.12. apdrošinājusi savu civiltiesisko atbildību tādā apjomā, lai segtu iespējamos zaudējumus, kas var rasties kļūdaina vai nepatiesa atzinuma dēļ un aprēķināti institūcijas darbības jomas risku novērtējumā sadarbībā ar institūcijas izvēlēto apdrošinātāju.

8.2 Rezervuāru tehniskās pārbaudes, kas veiktas saskaņā ar piemērojamos standartos (vai to daļās) noteiktajām prasībām, uzskatāmas par atbilstošām šo noteikumu prasībām, kuras aptver piemērojamie standarti."

4. Izteikt 34. punktu šādā redakcijā:

"34. Inspicēšanas institūcija pēc rezervuāra valdītāja pieprasījuma uz līguma pamata veic rezervuāra pirmreizējo tehnisko pārbaudi, kārtējās tehniskās pārbaudes (pilnās vai daļējās), kā arī ārpuskārtas tehniskās pārbaudes."

5. Izteikt 34.1punkta trešo teikumu šādā redakcijā:

"Rezervuāriem, kuriem nav normatīvajos aktos par atbilstības novērtēšanu noteiktā atbilstības apliecinājuma, veic pilno tehnisko pārbaudi un rezervuāra lietošanas dokumentācijas pārbaudi (vai dokumentācijā norādītie raksturlielumi atbilst konkrētajam rezervuāram)."

6. Svītrot 35., 36., 37., 38. un 39. punktu.

7. Izteikt 42. punktu šādā redakcijā:

"42. Pirms rezervuāra pilnās tehniskās pārbaudes veikšanas rezervuāra valdītājs nodrošina tā iekšpuses atbrīvošanu no glabājamās vielas, atvieno rezervuāru no glabājamās vielas uzpildīšanas (iztukšošanas) cauruļvadiem un attīra to no glabājamo vielu nogulsnēm. Tvaiku koncentrācija tvertnē nedrīkst pārsniegt 50 procentu no apakšējā sprādzienbīstamā koncentrācijas sliekšņa. Skābekļa koncentrācija tvertnē nedrīkst būt mazāka par 20 tilpuma procentiem. Ja rezervuārā ir 1., 2. vai 3. kategorijas akūti toksiskas vielas vai 1. kategorijas vielas ar toksisku ietekmi uz konkrētiem mērķorgāniem pēc vienreizējas vai atkārtotas iedarbības, to koncentrācija nedrīkst pārsniegt normatīvajos aktos noteiktās maksimāli pieļaujamās vērtības."

8. Papildināt noteikumus ar 43.4. apakšpunktu šādā reakcijā:

"43.4. pēc glabājamās vielas nomaiņas, kas ietekmē nākamo tehniskās pārbaudes termiņu."

9. Izteikt 2. pielikuma 1. punktu šādā redakcijā:

"1. Apakšzemes rezervuāru tehniskās pārbaudes saskaņā ar Ministru kabineta 2001. gada 28. augusta noteikumu Nr. 384 "Bīstamu vielu uzglabāšanas rezervuāru tehniskās uzraudzības kārtība" (turpmāk – noteikumi) V nodaļu veic ne retāk kā šādos termiņos:

|  |  |  |  |  |  |
| --- | --- | --- | --- | --- | --- |
| Apakšzemes rezervuāru raksturojums | | Rezervuārs, kura lietošanas ilgums nav lielāks par 24 gadiem | | Rezervuārs, kura lietošanas ilgums ir 24 gadi un vairāk | |
| daļējā tehniskā pārbaude | pilnā tehniskā pārbaude | daļējā tehniskā pārbaude | pilnā tehniskā pārbaude |
| 1.1. | rezervuārs, kurā uzglabā noteikumu 3.1. vai 3.3. apakšpunktā minētās vielas | reizi divos gados | reizi četros gados | reizi gadā | reizi divos gados |
| 1.2. | rezervuārs, kurā uzglabā noteikumu 3.2. apakšpunktā minētās vielas | reizi trijos gados | reizi sešos gados | reizi divos gados | reizi četros gados" |

10. Izteikt 2. pielikuma 3. punktu šādā redakcijā:

"3. Virszemes rezervuāru tehniskās pārbaudes saskaņā ar noteikumu V nodaļu veic ne retāk kā šādos termiņos:

|  |  |  |  |  |  |
| --- | --- | --- | --- | --- | --- |
| Virszemes rezervuāru raksturojums | | Rezervuārs, kura lietošanas ilgums nav lielāks par 24 gadiem | | Rezervuārs, kura lietošanas ilgums ir 24 gadi un vairāk | |
| daļējā tehniskā pārbaude | pilnā tehniskā pārbaude | daļējā tehniskā pārbaude | pilnā tehniskā pārbaude |
| 3.1. | rezervuārs, kurā uzglabā noteikumu 3.1. vai 3.3. apakšpunktā minētās vielas | reizi trijos gados | reizi sešos gados | reizi gadā | reizi trijos gados |
| 3.2. | rezervuārs, kurā uzglabā noteikumu 3.2. apakšpunktā minētās vielas | reizi četros gados | reizi astoņos gados | reizi divos gados | reizi četros gados |
| 3.3. | izotermisks rezervuārs amonjaka glabāšanai | reizi piecos gados | reizi 10 gados | reizi piecos gados | reizi 10 gados" |

11. Aizstāt 2. pielikuma 4. punktā skaitli "25" ar skaitli "24".

12. Papildināt 2. pielikumu ar 5. punktu šādā redakcijā:

"5. Virszemes vertikālajiem tērauda rezervuāriem nākamo tehniskās pārbaudes termiņu aprēķina atkarībā no attiecīgā rezervuāra lietošanas apstākļiem, tehniskā stāvokļa un veiktās tehniskās pārbaudes apjoma, un tas var atšķirties no šā pielikuma 3. punkta tabulā noteiktajiem tehniskās pārbaudes termiņiem. Inspicēšanas institūcija informāciju par aprēķināto tehniskās pārbaudes termiņu aktualizē bīstamo iekārtu reģistrā, un rezervuāra valdītājs inspicēšanas institūcijas izsniegto tehniskās pārbaudes termiņa aprēķinu pievieno rezervuāra lietošanas dokumentācijai."

Ministru prezidents A. K. Kariņš

Ekonomikas ministrs J. Vitenbergs